C 214/132
LV
Eiropas Savienības Oficiālais Vēstnesis
16.6.2023.
Ceturtdiena, 2023. gada 19. janvāris
75.
apzinās, ka aicinājumi uzlabot pārredzamību nedrīkst mazināt klientu likumīgo finansiālo interešu aizsardzību un ka tiem ir jāiekļaujas spēkā esošajā tiesiskajā regulējumā un datu aizsardzības režīmā; 76. aicina EIB pārstāvjus paaugstināt iesaistīšanās un sadarbības līmeni attiecībās ar Parlamentu, it īpaši finanšu darbību kontroles jomā; 77. pauž bažas, ka daudzveidības un iekļaušanas stratēģijā 2018.–2021. gadam noteiktie mērķrādītāji netika pilnībā sasniegti; aicina EIB īstenot konkrētus centienus, lai uzlabotu sava personāla dzimumu līdzsvaru, it īpaši vadības un vecāko amatpersonu līmenī; 78. saprot, ka samazinātā darbā pieņemšana Covid-19 pandēmijas laikā, EIB meklētais specifiskais darbinieku profils (riska pārvaldības, atbilstības nodrošināšanas un IT jomā darbā pieņemtās personas bieži vien nāk no banku sektora un specializētiem sektoriem, kuros ne vienmēr tiek ievērota daudzveidība) un Luksemburgas darba tirgus konkurētspēja ir piemēri ierobežojumiem, kas jāņem vērā vispārējās situācijas izvērtēšanā; 79. atzīst jau ilgi pastāvošās bažas un sūdzības par būtisko atalgojuma atšķirību starp personāla administratīvajām un profesionālajām kategorijām; vērš uzmanību uz dzīves dārdzību Luksemburgā un atzīmē, ka Luksemburgai noteiktais korekcijas koeficients ir 100 %, lai gan tam vajadzētu būt augstākam; norāda uz problēmām, ar ko saskaras administratīvās kategorijas darbinieki, un uz šo problēmu iespējamo negatīvo ietekmi uz strādāšanas EIB pievilcīgumu un tās personāla dzīves līmeni; 80.
mudina EIB turpināt veikt pasākumus, lai uzlabotu dzimumu līdzsvaru savā organizācijā;
81. atzinīgi vērtē to, ka EIB pastāvīgi uzrauga ģeogrāfisko līdzsvaru un ka dati par to tiek ņemti vērā attiecībā uz notiekošajām un turpmākajām darbā pieņemšanas procedūrām; 82. atkārtoti aicina EIB nodrošināt visu dalībvalstu pienācīgu ģeogrāfisko pārstāvību savā administrācijā, ņemot vērā kandidātu kompetenci un nopelnus; aicina to reizi gadā publicēt vidējā un augstākā līmeņa vadošo amata vietu sadalījumu pēc dzimuma un valstspiederības; 83. pieņem zināšanai divus priekšlikumus attiecīgi par streikošanas tiesību satvaru un arodbiedrību atzīšanas satvaru un saprot, ka Vadības komiteja šos satvarus pieņems savlaicīgi; 84. aicina EIB turpināt ziņot par īstenošanas pasākumiem, kas veikti, balstoties uz 2021. gada veselības un labbūtības apsekojumu; it īpaši aicina EIB ziņot par pārredzamību iekšējā pārvaldē un iekšējās darbā pieņemšanas procedūrās un par pasākumiem, kas veikti, reaģējot uz personāla apmierinātības apsekojumu rezultātiem; Saistībā ar Parlamenta ieteikumiem veiktie pēcpasākumi 85. aicina EIB turpināt ziņot par stāvokli to iepriekš sniegto ieteikumu īstenošanas jomā, kurus Parlaments iekļāvis savās gada rezolūcijās, un šo ieteikumu statusu, it īpaši attiecībā uz ieteikumiem par: a) tās investīciju stratēģijas ietekmi (ekonomisko, ar vidi saistīto un sociālo ietekmi) un rezultātiem, kas sasniegti līdzsvarotas, stabilas un Savienības interesēs notiekošas iekšējā tirgus attīstības veicināšanā; b) darbībām, kas pieņemtas, lai pastiprinātu cīņu pret pārkāpumiem, interešu konfliktiem, nodokļu apiešanu, krāpšanu un korupciju; c) pasākumiem, lai pastiprinātu MVU un kritērijiem atbilstošiem ekonomikas dalībniekiem paredzēto atbalstu ES politiku īstenošanā, lai nepieļautu nekādu tādu jaunu prasību noteikšanu, kuras MVU palielina birokrātiju; d) pēcpasākumiem, kas veicami saistībā ar šajā rezolūcijā izteiktajiem aicinājumiem un prasībām; o o
o
86. uzdod priekšsēdētājai nosūtīt šo rezolūciju Padomei un Komisijai un aicina Padomi un EIB Direktoru padomi noturēt debates par šo rezolūciju.